उत्तर-दक्षिण और पूर्व-पश्चिम गलियारा
उत्तर-दक्षिण और पूर्व-पश्चिम गलियारा(एनएस-ईडब्ल्यू) भारत में चल रही सबसे बड़ी राजमार्ग परियोजना है। यह राष्ट्रीय राजमार्ग विकास परियोजना (एनएचडीपी) का दूसरा चरण है, और इसमें 12.317 बिलियन अमेरिकी डॉलर (1999 की कीमतों पर) की लागत से श्रीनगर, कन्याकुमारी, कोच्चि, पोरबंदर और सिलचर को जोड़ने वाले 7300 किलोमीटर के चार/छह लेन राजमार्गों का निर्माण शामिल है। 31 मार्च 2018 तक, 7142 किलोमीटर की परियोजना में से 6875 पूरी हो चुकी है। स्वर्णिम चतुर्भुज के जाल का विस्तार और बंदरगाहों तक पहुंच सुनिश्चित करना इस गलियारा का प्रमुख उद्येश्य है। साथ हीं यह सुनिश्चित करना कि यह गलियारा प्रमुख विनिर्माण,वाणिज्य और सांस्कृतिक केंद्रों को जोड़ता हो। उत्तर-दक्षिण गलियारा दिल्ली से चेन्नई तक चलेगा,जबकि पूर्व-पश्चिम गलियारा हावड़ा से मुंबई के बीच पड़ने वाले स्थानों को कवर करेगा। शुरुआती अनुमानों से पता चलता है कि लगभग 3,500 किलोमीटर की दूरी तय करने वाले दोनों गलियारों पर कम से कम 35,000 करोड़ रुपये की लागत आएगी। हालाँकि, परियोजना के वित्तपोषण के तौर-तरीकों पर अभी भी काम किया जा रहा है।